Юсуф Носиров

Юсуф Саидович Носиров  () — зистшинос, доктори илмҳои биология, профессор, Арбоби шоистаи илми ҶШС Тоҷикистон (1990), узви пайвастаи Академияи илмҳои ҶШС Тоҷикистон (1981). Барандаи Ҷоизаи давлатии ба номи Абӯалӣ ибни Сино (1996) ва Ҷоизаи Институти америкоии биографӣ «Инсони соли 2000».

 Зиндагинома 
Юсуф Носиров 24 августи соли 1932 дар шаҳри Хуҷанд дар хонадони рӯшанфикри тоҷик Саид Носиров ба дунё омадааст.
 1950 — факултаи табии Донишкадаи давлатии омӯзгории Ленинободро хатм кардааст.
 1950—1954 — дар аспирантураи Институти ботаникаи шаҳри Ленинград таҳсил кардааст.
 1954—1986 — ходими калони илмӣ, мудири шӯъба, аз соли 1964 директори Институти физиология ва биофизикаи Академияи илмҳои ҶШС Тоҷикистон.
 1986—2000 — ректори Донишгоҳи аграрии Тоҷикистон.
 2001—2007 — Раиси Хазинаи сулҳ ва ваҳдати Тоҷикистон, узви Шӯрои Федератсияи сулҳ ва ваҳдат — ташкилоти ғайридавлатии байналмилалӣ бо мақоми машваратии ЭКОСОС СММ ва Шӯрои Аврупо.

 Фаъолияти илмӣ 
Юсуф Носиров соли 1966 рисолаи докториашро дар Шӯрои дифои Институти физиологияи рустаниҳо ба номи К. А. Тимирязев АИ ИҶШС (Москва) дифоъ намудааст. Аз соли 1981 узви пайвастаи Академияи илмҳои Тоҷикистон буд.
Бо номи ӯ ташаккули мактаби илмии биофизика ва генетикаи фотосинтезро дар Тоҷикистон вобаста мекунанд. Юсуф Носиров дар якчанд конфронсҳои байналмилалӣ ва умумииттифоқӣ ба монанди «Фотосинтез и использование солнечной энергии» (Душанбе, 1967), симпозиуми байналмилалии «Генетика фотосинтеза» (Душанбе, 1972), конгресси XIV байналмилалии «Генетика фотосинтеза и продуктивность растений» (Москва, 1978), конфронси умумииттифоқӣ «Проблемы генетики, селекции и интенсивной технологии сельскохозяйственных культур» иштирок кардааст.

Юсуф Носиров зиёда аз 350 мақолаи илмӣ-оммавӣ таълиф намуда, муаллифи 3 китоб мебошад. Таҳти роҳбарии илмии ӯ 50 нафар рисолаҳои номзадӣ ва 3 нафар рисолаҳои докторӣ дифоъ намудаанд.

Аксари онҳое, ки дар соҳаи биология алҳол дар Тоҷикистон ва берун аз он кору зиндагӣ доранд, аз мактаби ӯ гузаштаанд.

 Ҷоизаҳо 
 ордени «Нишони фахрӣ»
 Арбоби шоистаи илми ҶШС Тоҷикистон (1990)
 Ҷоизаи давлатии ба номи Абӯалӣ ибни Сино‎ (1996)
 Ҷоизаи Институти америкоии биографӣ «Инсони соли 2000».

 Даргузашт 
Юсуф Носиров 12 июли соли 2007 дар шаҳри Душанбе даргузаштааст.

 Эзоҳ 

 Пайвандҳо 
 centrasia.ru Носиров Юсуф 

Гурӯҳ:Олимон аз рӯи алифбо
Гурӯҳ:Генетикони Тоҷикистон
Гурӯҳ:Академикҳои АИ Тоҷикистон
Гурӯҳ:Олимони Фарҳангистони улуми Тоҷикистон
Гурӯҳ:Олимони Донишгоҳи аграрии Тоҷикистон
Гурӯҳ:Барандагони Ҷоизаи давлатии ба номи Абӯалӣ ибни Сино
Гурӯҳ:Арбобони шоистаи илми ҶШС Тоҷикистон
Гурӯҳ:Дорандагони унвонҳои фахрии байналмилалӣ аз Тоҷикистон